CELEX: 32007R0993
Language: el
Date: 2007-08-27 00:00:00
Title: Κανονισμός (ΕΚ) αριθ. 993/2007 της Επιτροπής, της 27ης Αυγούστου 2007 , για τροποποίηση και διόρθωση του κανονισμού (ΕΚ) αριθ. 1973/2004 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1782/2003 του Συμβουλίου όσον αφορά τα καθεστώτα στήριξης τα προβλεπόμενα βάσει των τίτλων IV και IVα του εν λόγω κανονισμού και τη χρήση των εκτάσεων γης που προκύπτουν από την παύση καλλιέργειας για την παραγωγή πρώτων υλών

28.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 222/10
            
         
      ΚΑΝΟΝΙΣΜΌΣ (ΕΚ) αριθ. 993/2007 ΤΗΣ ΕΠΙΤΡΟΠΉΣ
   
   της 27ης Αυγούστου 2007
   για τροποποίηση και διόρθωση του κανονισμού (ΕΚ) αριθ. 1973/2004 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1782/2003 του Συμβουλίου όσον αφορά τα καθεστώτα στήριξης τα προβλεπόμενα βάσει των τίτλων IV και IVα του εν λόγω κανονισμού και τη χρήση των εκτάσεων γης που προκύπτουν από την παύση καλλιέργειας για την παραγωγή πρώτων υλών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1), και ιδίως το άρθρο 145 στοιχεία γ), δ), στ) και ι),
   Εκτιμώντας τα ακόλουθα:
   
               (1)
            
            
               Το άρθρο 3 παράγραφος 1 του κανονισμού (ΕΚ) αριθ. 1973/2004 της Επιτροπής (2) προβλέπει ότι πρέπει να κοινοποιούνται στην Επιτροπή ορισμένα στοιχεία σχετικά με τις εκτάσεις που δικαιούνται ενίσχυση για τις ενεργειακές καλλιέργειες. Το άρθρο 4 του κανονισμού (ΕΚ) αριθ. 1973/2004 προβλέπει ότι ο συντελεστής μείωσης των εκτάσεων καθορίζεται με βάση τα στοιχεία που κοινοποιούνται σύμφωνα με το άρθρο 3 παράγραφος 1 του εν λόγω κανονισμού. Η αναφορά σε ορισμένες διατάξεις του άρθρου 3 παράγραφος 1 είναι λανθασμένη και πρέπει να διορθωθεί.
            
         
               (2)
            
            
               Το άρθρο 32 παράγραφος 3 του κανονισμού (ΕΚ) αριθ. 1973/2004 προβλέπει τις τριτογενείς υποχρεώσεις που έχουν οι αγοραστές και οι πρώτοι μεταποιητές. Η σύσταση εγγύησης αποτελεί επίσης μια τριτογενή υποχρέωση για τους αγοραστές πρώτων υλών που πρόκειται να χρησιμοποιηθούν για την παραγωγή ενεργειακών προϊόντων.
            
         
               (3)
            
            
               Για να δημιουργηθεί δυνατότητα καλλιέργειας και μεταποίησης νέων καλλιεργειών στη γεωργική εκμετάλλευση με στόχο την παραγωγή ενέργειας, πρέπει να δοθεί στα κράτη μέλη η δυνατότητα να επικαιροποιήσουν τον κατάλογο των πρώτων υλών που είναι επιλέξιμες για χρήση σε εκτάσεις υπό καθεστώς παύσης καλλιέργειας και για ενίσχυση για ενεργειακές καλλιέργειες.
            
         
               (4)
            
            
               Πρέπει να αποσαφηνιστούν οι κανόνες του προαιρετικού συστήματος έγκρισης καθώς και οι διατάξεις που εφαρμόζονται στην περίπτωση εμπορίου πρώτων υλών για ενεργειακή χρήση μεταξύ των κρατών μελών, εκ των οποίων το ένα έχει αποφασίσει να μην εφαρμόσει το προαιρετικό σύστημα έγκρισης σύμφωνα με το άρθρο 37 του κανονισμού (ΕΚ) αριθ. 1973/2004.
            
         
               (5)
            
            
               Στο άρθρο παράγραφος 39 παράγραφος 3 του κανονισμού (ΕΚ) αριθ. 1973/2004 γίνεται λανθασμένα αναφορά στο άρθρο 32 παράγραφος 2 αντί για ολόκληρο το άρθρο 32. Πρέπει συνεπώς το λάθος αυτό να διορθωθεί.
            
         
               (6)
            
            
               Ο κανονισμός (ΕΚ) αριθ. 270/2007 της Επιτροπής, της 13ης Μαρτίου 2007, για την τροποποίηση του κανονισμού (ΕΚ) αριθ. 1973/2004 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1782/2003 του Συμβουλίου όσον αφορά τα καθεστώτα στήριξης τα προβλεπόμενα βάσει των τίτλων IV και IVα του εν λόγω κανονισμού και τη χρήση των εκτάσεων γης που προκύπτουν από την παύση καλλιέργειας για την παραγωγή πρώτων υλών (3) τροποποίησε το άρθρο 136 του κανονισμού (ΕΚ) αριθ. 1973/2004. Κατά την επακόλουθη αντικατάσταση αυτού του άρθρου με τον κανονισμό (ΕΚ) αριθ. 381/2007 της Επιτροπής (4) δεν ελήφθη υπόψη η τροποποίηση που είχε γίνει με τον κανονισμό (ΕΚ) αριθ. 270/2007. Για το λόγο αυτό το άρθρο 136 του κανονισμού (ΕΚ) αριθ. 1973/2004 πρέπει να τροποποιηθεί αναλόγως από την ημερομηνία εφαρμογής του κανονισμού (ΕΚ) αριθ. 270/2007.
            
         
               (7)
            
            
               Ο κανονισμός (ΕΚ) αριθ. 972/2007 της Επιτροπής (5) τροποποίησε το άρθρο 53 του κανονισμού (ΕΚ) αριθ. 796/2004 (6) προκειμένου να αποφεύγονται οι μειώσεις των ενισχύσεων στην περίπτωση σκόπιμων δηλώσεων εκτάσεων καθ’ υπέρβαση όταν πρόκειται για πολύ μικρές εκτάσεις. Η διάταξη αυτή πρέπει επίσης να διέπει και τις αιτήσεις για το καθεστώς ενιαίας στρεμματικής ενίσχυσης. Το άρθρο 138 του κανονισμού (ΕΚ) αριθ. 1973/2004 πρέπει συνεπώς να τροποποιηθεί αναλόγως.
            
         
               (8)
            
            
               Οι τροποποιήσεις που έγιναν με τον κανονισμό (ΕΚ) αριθ. 270/2007 έχουν απλοποιήσει τους κανόνες όσον αφορά τις ενισχύσεις για τις ενεργειακές καλλιέργειες που προβλέπονται στο κεφάλαιο 8 του κανονισμού (ΕΚ) αριθ. 1973/2004. Κρίνεται σκόπιμο να εισαχθούν ορισμένα νέα στοιχεία στους κανόνες σχετικά με τη χρήση των εκτάσεων υπό καθεστώς προσωρινής παύσης καλλιέργειας για την παραγωγή πρώτων υλών όπως προβλέπεται στο κεφάλαιο 16 του κανονισμού (ΕΚ) αριθ. 1973/2004.
            
         
               (9)
            
            
               Όσον αφορά τα σιτηρά και τους ελαιούχους σπόρους που χρησιμοποιούνται στην εκμετάλλευση, η μετουσίωση της παραγωγής προβλέπεται ρητά από το άρθρο 146 του κανονισμού (ΕΚ) αριθ. 1973/2004. Λαμβανομένου υπόψη του πιθανού περιορισμένου όγκου αυτής της παραγωγής και των τεχνικών δυσκολιών για μια τέτοια μεταποίηση, πρέπει να επαφίεται στη διακριτική ευχέρεια των κρατών μελών να επιτρέπουν στους αιτούντες να χρησιμοποιούν συγκεκριμένες γεωργικές πρώτες ύλες διαφορετικές από τις προβλεπόμενες, υπό τον όρο ότι τα κράτη μέλη θα προβλέπουν τα κατάλληλα μέτρα ελέγχου. Το ίδιο πρέπει να γίνεται και κατά τον καθορισμό των ποσοτήτων των συγκομιζόμενων πρώτων υλών.
            
         
               (10)
            
            
               Για λόγους απλοποίησης της διαχείρισης του καθεστώτος χρήσης των εκτάσεων υπό καθεστώς προσωρινής παύσης καλλιέργειας για την παραγωγή πρώτων υλών αρκεί να προβλέπεται ότι η σύμβαση μεταξύ του αιτούντος και του αγοραστή ή του πρώτου μεταποιητή θα υποβάλλεται από τον αιτούντα στην αρμόδια ως προς αυτόν αρχή.
            
         
               (11)
            
            
               Στην περίπτωση των ενισχύσεων για ενεργειακές καλλιέργειες οι επιχειρηματίες πρέπει να καταθέτουν εγγύηση στις αρμόδιες αρχές τους εντός της προθεσμίας που προβλέπεται για τις τροποποιήσεις των αιτήσεων ενίσχυσης. Η νέα διάταξη πρέπει να περιληφθεί στους κανόνες χρήσης των εκτάσεων υπό καθεστώς προσωρινής παύσης καλλιέργειας για την παραγωγή πρώτων υλών.
            
         
               (12)
            
            
               Το καθεστώς των ενισχύσεων διασφαλίζει ότι οι πρώτες ύλες οι οποίες καλλιεργούνται σε εκτάσεις που λαμβάνουν ενίσχυση ως εκτάσεις υπό καθεστώς προσωρινής παύσης της καλλιέργειας και οι οποίες παραδίδονται στους αγοραστές ή στους πρώτους μεταποιητές μεταποιούνται όντως σε πρώτες ύλες που δεν προορίζονται κατά κύριο λόγο για ανθρώπινη κατανάλωση ή για ζωοτροφές. Πρέπει όμως να επιτρέπεται στα κράτη μέλη να αντικαθιστούν το σύστημα εγγυήσεων με ένα άλλο σύστημα έγκρισης των επιχειρηματιών που να εξασφαλίζει τον ίδιο βαθμό αποτελεσματικότητας. Αυτοί οι εγκεκριμένοι επιχειρηματίες πρέπει να συμμορφώνονται προς τις ελάχιστες διατάξεις και να υπόκεινται σε κυρώσεις σε περιπτώσεις μη εκπλήρωσης των υποχρεώσεών τους σύμφωνα με λεπτομερείς εθνικούς κανόνες που πρέπει να θεσπίσουν οι αρμόδιες αρχές.
            
         
               (13)
            
            
               Σύμφωνα με το άρθρο 145 παράγραφος 3 τρίτο εδάφιο του κανονισμού (ΕΚ) αριθ. 1973/2004, οι πρώτοι μεταποιητές και οι αγοραστές που αντικαθιστούν τις πρώτες ύλες και τα ενδιάμεσα προϊόντα ή υποπροϊόντα με ισοδύναμες ποσότητες πρέπει να ενημερώνουν σχετικά την αρμόδια αρχή. Επιπλέον, σύμφωνα με το ίδιο άρθρο πρέπει να αλληλοενημερώνονται οι εθνικές αρχές των κρατών μελών στις περιπτώσεις που οι συναλλαγές αυτές αφορούν περισσότερα του ενός κράτη μέλη, με τρόπο ώστε να διαθέτουν επαρκή στοιχεία σχετικά με αυτές τις συναλλαγές. Κατά συνέπεια η υποχρέωση χρησιμοποίησης του αντιτύπου ελέγχου T5 που προβλέπεται από το άρθρο 160 και 161 αυτού του κανονισμού δεν είναι αναγκαία και πρέπει να καταργηθεί.
            
         
               (14)
            
            
               Σύμφωνα με το άρθρο 143β παράγραφος 5 δεύτερο εδάφιο του κανονισμού (ΕΚ) αριθ. 1782/2003, η Βουλγαρία και η Ρουμανία ζήτησαν να τους επιτραπεί να καθορίζουν το ελάχιστο μέγεθος της επιλέξιμης έκτασης ανά εκμετάλλευση για την οποία μπορούν να ζητηθούν ενισχύσεις στο πλαίσιο του καθεστώτος ενιαίας στρεμματικής ενίσχυσης σε επίπεδο υψηλότερο των 0,3 εκταρίων. Το επίπεδο αυτό έχει καθοριστεί στο 1 εκτάριο για τη Βουλγαρία και τη Ρουμανία (7). Στην περίπτωση όμως της Βουλγαρίας, οι εκμεταλλεύσεις μεγέθους 0,5 εκταρίων με μόνιμες καλλιέργειες μπορούν να ζητήσουν ενίσχυση. Το επίπεδο αυτό πρέπει να προβλέπεται στο παράρτημα XX του κανονισμού (ΕΚ) αριθ. 1973/2004.
            
         
               (15)
            
            
               Το παράρτημα XXI του κανονισμού (ΕΚ) αριθ. 1973/2004 προβλέπει ότι οι γεωργικές εκτάσεις που υπάγονται στο καθεστώς ενιαίας στρεμματικής ενίσχυσης όσον αφορά την Ουγγαρία ανέρχονται σε 4 355 000 εκτάρια. Η σωστή έκταση όμως που πρέπει να λαμβάνεται υπόψη ως αποτέλεσμα της επανεξέτασης της εκτιμηθείσας γεωργικής έκτασης όσον αφορά την Ουγγαρία στο πλαίσιο του καθεστώτος ενιαίας στρεμματικής ενίσχυσης σύμφωνα με το άρθρο 143β παράγραφος 4 του κανονισμού (ΕΚ) αριθ. 1782/2003 ανέρχεται σε 4 829 000 εκτάρια. Η εν λόγω έκταση πρέπει να προβλέπεται από το παράρτημα XXI του κανονισμού (ΕΚ) αριθ. 1973/2004.
            
         
               (16)
            
            
               Η Βουλγαρία και η Ρουμανία προέβησαν σε εκτίμηση της χρησιμοποιούμενης γεωργικής τους γης η οποία διατηρείται σε καλή γεωργική κατάσταση και πρότειναν την προσαρμογή της σύμφωνα με το ελάχιστο μέγεθος της επιλέξιμης έκτασης ανά εκμετάλλευση. Η εν λόγω γεωργική έκταση όσον αφορά τη Βουλγαρία καθορίστηκε στα 3 805 638 εκτάρια και όσον αφορά τη Ρουμανία στα 8 716 370 εκτάρια (8). Οι εν λόγω εκτάσεις πρέπει να προβλέπονται από το παράρτημα XXI του κανονισμού (ΕΚ) αριθ. 1973/2004.
            
         
               (17)
            
            
               Πρέπει συνεπώς να τροποποιηθεί και να διορθωθεί αναλόγως ο κανονισμός (ΕΚ) αριθ. 1973/2004.
            
         
               (18)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής διαχείρισης των άμεσων ενισχύσεων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1973/2004 τροποποιείται ως εξής:
   
               1)
            
            
               Στο άρθρο παράγραφος 4, η αναφορά στο «άρθρο παράγραφος 3 παράγραφος 1 στοιχείο β) και βα) και γ)» αντικαθίσταται από την αναφορά στο «άρθρο 3 παράγραφος 1 στοιχεία β) και γ)».
            
         
               2)
            
            
               Στο άρθρο 32 η παράγραφος 3 αντικαθίσταται ως εξής:
               «3.   Οι ακόλουθες υποχρεώσεις συνιστούν πρωτογενείς, δευτερογενείς ή τριτογενείς απαιτήσεις για τους αγοραστές και του πρώτους μεταποιητές κατά την έννοια του άρθρου 20 του κανονισμού (ΕΟΚ) αριθ. 2220/85:
               
                           α)
                        
                        
                           υποχρέωση παραλαβής των ποσοτήτων των πρώτων υλών που παραδίδει ο αιτών σύμφωνα με το άρθρο 27 παράγραφος 3·
                        
                     
                           β)
                        
                        
                           υποχρέωση υπογραφής της δήλωσης παράδοσης που προβλέπεται από το άρθρο 27 παράγραφος 2·
                        
                     
                           γ)
                        
                        
                           υποχρέωση, όπου προβλέπεται, σύστασης εγγύησης εντός της προθεσμίας που προβλέπει το άρθρο 30 παράγραφος 1».
                        
                     
         
               3)
            
            
               Στο άρθρο παράγραφος 33 παράγραφος 1 προστίθεται το ακόλουθο εδάφιο:
               «Το κράτος μέλος μπορεί να αποφασίσει να επιτρέπει στους αιτούντες να χρησιμοποιούν συγκεκριμένες γεωργικές πρώτες ύλες διαφορετικές από αυτές που προβλέπονται στο στοιχείο α) του πρώτου εδαφίου υπό τον όρο ότι θα προβλέπουν όλα τα ενδεδειγμένα μέτρα ελέγχου».
            
         
               4)
            
            
               Το άρθρο 37 τροποποιείται ως εξής:
               
                           α)
                        
                        
                           Η παράγραφος 3 αντικαθίσταται ως εξής:
                           «3.   Τα κράτη μέλη καθιερώνουν διαδικασία ελέγχου της έγκρισης των επιχειρηματιών πριν δημοσιευθεί ο κατάλογος που προβλέπεται στην παράγραφο 6».
                        
                     
                           β)
                        
                        
                           Στην παράγραφο 4 η πρώτη πρόταση αντικαθίσταται ως εξής:
                           «Εάν διαπιστωθεί ότι ένας συγκεκριμένος επιχειρηματίας δεν συμμορφώνεται προς τις υποχρεώσεις που προβλέπονται στο παρόν κεφάλαιο ή προς τις εθνικές διατάξεις που έχουν εκδοθεί βάσει αυτού ή ότι ένας αγοραστής ή πρώτος μεταποιητής δεν δέχεται ούτε διευκολύνει τους επιτόπιους ελέγχους που διενεργούν οι αρμόδιες αρχές ή/και δεν παρέχει τα στοιχεία που προβλέπονται στο άρθρο 38, τα κράτη μέλη επιβάλλουν τις κατάλληλες κυρώσεις».
                        
                     
                           γ)
                        
                        
                           Η παράγραφος 5 τροποποιείται ως εξής:
                           «5.   Εάν ένας συγκεκριμένος επιχειρηματίας, λόγω βαρείας αμέλειας που καθορίζεται από το κράτος μέλος, δεν τηρεί τις διατάξεις του παρόντος κεφαλαίου ή τις εθνικές διατάξεις, το κράτος μέλος μπορεί να αποφασίσει να ανακαλέσει την έγκρισή του για διάστημα που το ίδιο καθορίζει».
                        
                     
                           δ)
                        
                        
                           Η παράγραφος 7 αντικαθίσταται ως εξής:
                           «7.   Εάν ένα κράτος μέλος έχει αποφασίσει να εφαρμόσει την παράγραφο 1, η ενίσχυση καταβάλλεται μόνο στους αιτούντες που έχουν συνάψει συμβάσεις με εγκεκριμένους αγοραστές ή μεταποιητές υπό τον όρο ότι είναι εγκατεστημένοι στο κράτος μέλος που έχει αποφασίσει να εφαρμόσει την παράγραφο 1».
                        
                     
         
               5)
            
            
               Στο άρθρο 39 παράγραφος 3 η αναφορά στο «άρθρο 32 παράγραφος 2» αντικαθίσταται από την αναφορά στο «άρθρο 32».
            
         
               6)
            
            
               Στο άρθρο 136 διαγράφεται η φράση «άρθρο 30 παράγραφος 3».
            
         
               7)
            
            
               Στο άρθρο 138 παράγραφος 2 στο πρώτο εδάφιο αντικαθίσταται ως εξής:
               «Όταν οι διαφορές μεταξύ της δηλωθείσας έκτασης και της προσδιορισθείσας έκτασης προκύπτουν από εσκεμμένες παρατυπίες, η ενίσχυση την οποία δικαιούται ο γεωργός δεν θα χορηγηθεί για το σχετικό ημερολογιακό έτος εάν η διαφορά αυτή υπερβαίνει ποσοστό 0,5 % της προσδιορισθείσας έκτασης ή το ένα εκτάριο».
            
         
               8)
            
            
               Στο άρθρο παράγραφος 144 το σημείο γ αντικαθίσταται ως εξής:
               
                           «γ)
                        
                        
                           “πρώτος μεταποιητής”, ο χρήστης των πρώτων υλών, εκτός από τους αιτούντες που χρησιμοποιούν πρώτες ύλες στην εκμετάλλευση, ο οποίος αναλαμβάνει την πρώτη μεταποίησή τους με στόχο την παραγωγή ενός ή περισσότερων από τα προϊόντα που προβλέπονται στο παράρτημα XXIII του παρόντος κανονισμού».
                        
                     
         
               9)
            
            
               Το άρθρο 146 αντικαθίσταται ως εξής:
               «Άρθρο 146
               Παρεκκλίσεις
               1.   Κατά παρέκκλιση από το άρθρο 145 παράγραφοι 2 και 3 τα κράτη μέλη μπορούν να επιτρέψουν στους αιτούντες:
               
                           α)
                        
                        
                           να χρησιμοποιούν όλα τα σιτηρά ή όλους τους ελαιούχους σπόρους που υπάγονται στους κωδικούς ΣΟ 1201 00 90, 1205 10 90, 1205 90 00, 1206 00 91 και 1206 00 99 που συγκομίζονται:
                           
                                       i)
                                    
                                    
                                       ως καύσιμα για τη θέρμανση της γεωργικής τους εκμετάλλευσης,
                                    
                                 
                                       ii)
                                    
                                    
                                       για την παραγωγή ενέργειας ή βιοκαυσίμων στη γεωργική εκμετάλλευση·
                                    
                                 
                     
                           β)
                        
                        
                           να μεταποιούν στο χώρο της γεωργικής τους εκμετάλλευσης όλες τις συγκομιζόμενες πρώτες ύλες σε βιοαέριο που υπάγεται στον κωδικό ΣΟ 2711 29 00.
                        
                     Το κράτος μέλος μπορεί να αποφασίσει να επιτρέπει στους αιτούντες να χρησιμοποιούν συγκεκριμένες γεωργικές πρώτες ύλες διαφορετικές από αυτές που προβλέπονται στο σημείο α) του πρώτου εδαφίου υπό τον όρο ότι θα προβλέπουν όλα τα ενδεδειγμένα μέτρα ελέγχου.
               2.   Στις περιπτώσεις που προβλέπονται στην παράγραφο 1 οι αιτούντες αναλαμβάνουν την υποχρέωση, με δήλωση που αντικαθιστά τη σύμβαση που προβλέπει στο άρθρο 147, να χρησιμοποιούν ή να μεταποιούν αμέσως την πρώτη ύλη που αποτελεί αντικείμενο αυτής της δήλωσης. Τα άρθρα 147 μέχρι 164 εφαρμόζονται κατ’ αναλογία.
               3.   Τα κράτη μέλη που κάνουν χρήση της παραγράφου 1 εφαρμόζουν τα κατάλληλα μέτρα ελέγχου για να διασφαλίσουν την άμεση χρησιμοποίηση της πρώτης ύλης στην εκμετάλλευση ή τη μεταποίησή της σε βιοαέριο που υπάγεται στον κωδικό ΣΟ 2711 29 00».
            
         
               10)
            
            
               Το άρθρο 147 τροποποιείται ως εξής:
               
                           α)
                        
                        
                           Η παράγραφος 1 αντικαθίσταται ως εξής:
                           «1.   Οι αιτούντες μαζί με την αίτησή τους και εντός της προθεσμίας που προβλέπεται από το άρθρο παράγραφος 11 του κανονισμού (ΕΚ) αριθ. 796/2004 υποβάλλουν στην οικεία αρμόδια αρχή αντίγραφο της σύμβασης που έχει συναφθεί μεταξύ αυτών και του αγοραστή ή του πρώτου μεταποιητή. Το κράτος μέλος μπορεί ωστόσο να αποφασίσει ότι η σύμβαση επιτρέπεται να συναφθεί μόνο μεταξύ του αιτούντος και του πρώτου μεταποιητή».
                        
                     
                           β)
                        
                        
                           Η παράγραφος 3 διαγράφεται.
                        
                     
         
               11)
            
            
               Στο άρθρο παράγραφος 155 παράγραφος 1 του στοιχείου β) αντικαθίσταται ως εξής:
               
                           «β)
                        
                        
                           έχει κατατεθεί αντίγραφο της σύμβασης στην αρμόδια αρχή στην οποία υπάγεται ο αιτών σύμφωνα με το άρθρο 147 παράγραφος 1 και ότι έχουν εκπληρωθεί οι προϋποθέσεις που αναφέρονται στο άρθρο 145 παράγραφος 1».
                        
                     
         
               12)
            
            
               Στο άρθρο 157 η παράγραφος 1 διαγράφεται.
            
         
               13)
            
            
               Στο άρθρο 158 η παράγραφος 1 αντικαθίσταται ως εξής:
               «1.   Οι αγοραστές ή οι πρώτοι μεταποιητές καταθέτουν την εγγύηση που προβλέπεται στην παράγραφο 2 στις αρμόδιες αρχές εντός της προθεσμίας για την υποβολή αίτησης ενίσχυσης κατά το συγκεκριμένο έτος στο οικείο κράτος μέλος, όπως προβλέπεται στο άρθρο 15 παράγραφος 2 του κανονισμού (ΕΚ) αριθ. 796/2004. Εντούτοις, τα κράτη μέλη μπορούν να μην απαιτήσουν τη σύσταση εγγύησης υπό τους όρους που προβλέπονται στο άρθρο 5 του κανονισμού (ΕΟΚ) αριθ. 2220/85».
            
         
               14)
            
            
               Το άρθρο 159 τροποποιείται ως εξής:
               
                           α)
                        
                        
                           στην παράγραφο 1 διαγράφεται το στοιχείο γ)·
                        
                     
                           β)
                        
                        
                           στην παράγραφο 2 διαγράφεται το στοιχείο β).
                        
                     
         
               15)
            
            
               Στο κεφάλαιο 16 το τμήμα 8 αντικαθίσταται ως εξής:
               «ΤΜΗΜΑ 8
               Προαιρετικό σύστημα έγκρισης
               Άρθρο 160
               Προαιρετικό σύστημα έγκρισης
               1.   Κατά παρέκκλιση του άρθρου 158, τα κράτη μέλη μπορούν να αποφασίσουν να καθιερώσουν σύστημα έγκρισης των αγοραστών και πρώτων μεταποιητών (στο εξής καλούμενων “εγκεκριμένων επιχειρηματιών”).
               Τα κράτη μέλη δημοσιεύουν την απόφαση που αναφέρεται στο πρώτο εδάφιο έως την 1η Νοεμβρίου του έτους που προηγείται της εφαρμογής της. Ωστόσο, για το 2007, τα κράτη μέλη δημοσιεύουν την απόφασή τους έως την 1η Μαρτίου 2007.
               Οι διατάξεις του παρόντος κεφαλαίου εφαρμόζονται για τα κράτη μέλη που αποφάσισαν να εφαρμόσουν το πρώτο εδάφιο, εκτός εάν ορίζεται διαφορετικά στο παρόν τμήμα.
               2.   Εάν ένα κράτος μέλος έχει αποφασίσει να εφαρμόσει την παράγραφο 1, θεσπίζει τις αναγκαίες διατάξεις και λαμβάνει τα αναγκαία μέτρα, ώστε να εξασφαλίζεται η τήρηση των διατάξεων του παρόντος κεφαλαίου. Ειδικότερα, τα κράτη μέλη θεσπίζουν τους όρους έγκρισης των επιχειρηματιών, μεριμνώντας ώστε να πληρούνται τουλάχιστον τα ακόλουθα κριτήρια:
               
                           α)
                        
                        
                           για τους αγοραστές:
                           
                                       i)
                                    
                                    
                                       να διαθέτουν τις διοικητικές ικανότητες για να ασκούν τη δραστηριότητα του αγοραστή και να τηρούν τα βιβλία που αναφέρονται στο άρθρο 163,
                                    
                                 
                                       ii)
                                    
                                    
                                       να έχουν συμβατική σχέση με τουλάχιστον ένα μεταποιητή για την παράδοση των πρώτων υλών ή να έχουν ασκήσει εμπορικές δραστηριότητες για επαρκές διάστημα·
                                    
                                 
                     
                           β)
                        
                        
                           για τους πρώτους μεταποιητές:
                           
                                       i)
                                    
                                    
                                       να διαθέτουν τις διοικητικές ικανότητες για να ασκούν τη δραστηριότητα του πρώτου μεταποιητή και να τηρούν τα βιβλία που αναφέρονται στο άρθρο 163·
                                    
                                 
                                       ii)
                                    
                                    
                                       να διαθέτουν την κατάλληλη παραγωγική ικανότητα για την παραγωγή τουλάχιστον ενός από τα μη προοριζόμενα για σίτιση τελικά προϊόντα που προβλέπονται στο παράρτημα ΧΧΙΙΙ.
                                    
                                 
                     3.   Τα κράτη μέλη καθιερώνουν διαδικασία ελέγχου της έγκρισης των εγκεκριμένων επιχειρηματιών, πριν δημοσιευθεί ο κατάλογος που αναφέρεται στην παράγραφο 6.
               4.   Εάν διαπιστωθεί ότι ένας εγκεκριμένος επιχειρηματίας δεν συμμορφώνεται προς τις υποχρεώσεις που προβλέπονται στο παρόν κεφάλαιο ή προς τις εθνικές διατάξεις που έχουν εκδοθεί βάσει αυτού, ή εάν ένας αγοραστής ή πρώτος μεταποιητής δεν δέχεται ούτε διευκολύνει τους επιτόπιους ελέγχους που διενεργούν οι αρμόδιες αρχές ή/και δεν παρέχει τα στοιχεία που αναφέρονται στο άρθρο 163, τα κράτη μέλη επιβάλλουν τις κατάλληλες κυρώσεις. Το ύψος των κυρώσεων υπολογίζεται με βάση τη σοβαρότητα της παράβασης και κατ’ αναλογία προς τις εγγυήσεις που καταπίπτουν για μη συμμόρφωση με τις διατάξεις που ορίζονται στο άρθρο 159.
               5.   Εάν ένας εγκεκριμένος επιχειρηματίας, λόγω βαριάς αμέλειας που καθορίζεται από το κράτος μέλος, δεν τηρεί τις διατάξεις του παρόντος κεφαλαίου ή τις εθνικές διατάξεις, τα κράτη μέλη μπορούν να αποφασίσουν να ανακαλέσουν την έγκρισή του για διάστημα που αυτά καθορίζουν.
               6.   Πριν από τις 15 Δεκεμβρίου του έτους του προηγείται του έτους για το οποίο χορηγείται η ενίσχυση, τα κράτη μέλη δημοσιεύουν κατάλογο εγκεκριμένων αγοραστών και πρώτων μεταποιητών.
               7.   Εάν ένα κράτος μέλος έχει αποφασίσει να εφαρμόσει την παράγραφο 1, η ενίσχυση καταβάλλεται μόνο στους αιτούντες που έχουν συνάψει συμβάσεις με εγκεκριμένους αγοραστές ή μεταποιητές, υπό τον όρο ότι είναι εγκατεστημένοι και στο κράτος μέλος που έχει αποφασίσει να εφαρμόσει την παράγραφο 1».
            
         
               16)
            
            
               Τα παραρτήματα ΧΧ και XXI αντικαθίστανται με το κείμενο του παραρτήματος του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2008.
   Εντούτοις τα σημεία 6 και 16 του άρθρου 1 εφαρμόζονται από την 1η Ιανουαρίου 2007 και το σημείο 7 εφαρμόζεται για τις αιτήσεις ενίσχυσης σχετικά με τα έτη εμπορίας ή τις περιόδους πριμοδότησης που αρχίζουν την 1η Ιανουαρίου 2008.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Αυγούστου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) της Επιτροπής αριθ. 552/2007 (ΕΕ L 131 της 23.5.2007, σ. 10).
   
      (2)  ΕΕ L 345 της 20.11.2004, σ. 1. Κανονισμός όπως τροποποιήθηκε τελευταία με τον κανονισμό (ΕΚ) της Επιτροπής αριθ. 381/2007 (ΕΕ L 95 της 5.4.2007, σ. 8).
   
      (3)  ΕΕ L 75 της 15.3.2007, σ. 8.
   
      (4)  ΕΕ L 95 της 5.4.2007, σ. 8.
   
      (5)  ΕΕ L 216 της 21.7.2007, σ. 3.
   
      (6)  ΕΕ L 141 της 30.4.2004, σ. 18.
   
      (7)  Απόφαση C(2007) 2241 της Επιτροπής της 31ης Μαΐου 2007 και απόφαση C(2007) 3161 της Επιτροπής της 2ας Ιουλίου 2007.
   
      (8)  Απόφαση C(2007) 2241 της Επιτροπής της 31ης Μαΐου 2007 και απόφαση C(2007) 3161 της Επιτροπής της 2ας Ιουλίου 2007.
   
      ΠΑΡΑΡΤΗΜΑ
      «
            ΠΑΡΑΡΤΗΜΑ XX
            ΕΛΑΧΙΣΤΟ ΜΕΓΕΘΟΣ ΕΠΙΛΕΞΙΜΗΣ ΕΚΤΑΣΗΣ ΑΝΑ ΕΚΜΕΤΑΛΛΕΥΣΗ ΒΑΣΕΙ ΤΟΥ ΚΑΘΕΣΤΩΤΟΣ ΕΝΙΑΙΑΣ ΣΤΡΕΜΜΑΤΙΚΗΣ ΕΝΙΣΧΥΣΗΣ
            
                        Νέα κράτη μέλη
                     
                     
                        Ελάχιστο μέγεθος επιλέξιμης έκτασης ανά εκμετάλλευση
                        (εκτάρια)
                     
                  
                        Βουλγαρία
                     
                     
                        1
                        Ωστόσο επιτρέπεται να ζητούν ενίσχυση οι εκμεταλλεύσεις με έκταση μόνιμων καλλιεργειών τουλάχιστον 0,5 εκταρίων
                     
                  
                        Κύπρος
                     
                     
                        0,3
                     
                  
                        Τσεχική Δημοκρατία
                     
                     
                        1
                     
                  
                        Εσθονία
                     
                     
                        1
                     
                  
                        Ουγγαρία
                     
                     
                        1
                        Ωστόσο επιτρέπεται να ζητούν ενίσχυση εκμεταλλεύσεις με έκταση οπωροφόρων δένδρων ή αμπελιών μεγαλύτερη των 0,3 εκταρίων
                     
                  
                        Λεττονία
                     
                     
                        1
                     
                  
                        Λιθουανία
                     
                     
                        1
                     
                  
                        Πολωνία
                     
                     
                        1
                     
                  
                        Ρουμανία
                     
                     
                        1
                     
                  
                        Σλοβακία
                     
                     
                        1
                     
                  
         
            ΠΑΡΑΡΤΗΜΑ XXI
            ΓΕΩΡΓΙΚΕΣ ΕΚΤΑΣΕΙΣ ΥΠΑΓΟΜΕΝΕΣ ΣΤΟ ΚΑΘΕΣΤΩΣ ΕΝΙΑΙΑΣ ΣΤΡΕΜΜΑΤΙΚΗΣ ΕΝΙΣΧΥΣΗΣ
            
                        Νέα κράτη μέλη
                     
                     
                        Γεωργικές εκτάσεις με βάση το καθεστώς ενιαίας στρεμματικής ενίσχυσης που αναφέρονται στο άρθρο 143β παράγραφος 4 του κανονισμού (ΕΚ) αριθ. 1782/2003
                        (σε χιλιάδες εκτάρια)
                     
                  
                        Βουλγαρία
                     
                     
                        3 805
                     
                  
                        Κύπρος
                     
                     
                        140
                     
                  
                        Τσεχική Δημοκρατία
                     
                     
                        3 469
                     
                  
                        Εσθονία
                     
                     
                        800
                     
                  
                        Ουγγαρία
                     
                     
                        4 829
                     
                  
                        Λεττονία
                     
                     
                        1 475
                     
                  
                        Λιθουανία
                     
                     
                        2 574
                     
                  
                        Πολωνία
                     
                     
                        14 337
                     
                  
                        Ρουμανία
                     
                     
                        8 716
                     
                  
                        Σλοβακία
                     
                     
                        1 955
                     
                  »